Szeptember 15.

Névnapok: Enikő, Melitta + Ajád, Bebóra, Bogát, Bogáta, Borisz, Borocs, Debóra, Dolóresz, Doloróza, Enőke, Hetény, Katalin, Katarina, Katerina, Kató, Lola, Lolita, Lolli, Loránd, Lóránt, Mária, Melissza, Melizand, Meluzina, Orlandó, Paméla, Töhötöm

Események 
 1540 – Az utolsó királyi temetés Székesfehérvárott. E napon temetteti el Szapolyai János magyar királyt Fráter György.
 1830 – A Liverpool-Manchester vasútvonal megnyitása
 1848 – A magyar képviselőház eltörli a szőlődézsmát.
 1857 – Timothy Alderearned szabadalmaztatja a betűszedőgépet.
 1867 – Milánóban II. Viktor Emánuel olasz király felavatja a Galleria Vittorio Emanuele II-t
 1890 – A Greben-hegyorom ünnepélyes felrobbantásával elkezdődik az al-dunai folyamszabályozás.
 1905 – Budapesten a Magyar Szociáldemokrata Párt vezetői mintegy százezer főnyi küldöttség élén általános választójogot követelő kérvényt visznek a képviselőházba.
 1916 – Franciaországban a Somme-i csata idején először használnak tankot ("Little Willies"). A harci gépet a britek küldik a németek ellen.
 1928 – Alexander Fleming felfedezi a penicillin antibiotikumi hatását.
 1934 – A Szovjetunió belép a Népszövetségbe.
 1935 – A nürnbergi törvények meghozatala
 1959 – Dwight D. Eisenhower, amerikai elnök meghívására Nyikita Szergejevics Hruscsov, szovjet pártvezető hivatalos látogatást tesz az Amerikai Egyesült Államokban. Ő az első szovjet vezető, aki Amerikába látogat.
 1962 – A Poltava nevű szovjet hajó megérkezik Kuba partjaihoz, megkezdődik a kubai rakétaválság.
 1964 – Prantner József miniszter, az Állami Egyházügyi Hivatal elnöke és Agostino Casaroli, a Rendkívüli Egyházi Ügyek Szent Kongregációjának helyettes titkára Budapesten aláírták az Apostoli Szentszék és a Magyar Népköztársaság részleges egyezményét a magyarországi püspökök kinevezéséről, valamint az egyház szabad lelkipásztori tevékenységéről. Ez volt az első nemzetközi jogi érvényű egyezmény a Vatikán és egy szocialista ország között.
 1971 – Megalapítják a Greenpeace-t.
 1972 – A bonni kormány egymillió dollárt adományoz a müncheni olimpiai faluban történt vérengzés áldozatai családjainak.
 1988 – Grósz Károly a kétoldalú viszonyról és a közel-keleti válságról tárgyal Jichak Samir izraeli kormányfővel, aki kétnapos magánlátogatáson tartózkodik Budapesten.
 1988 – Megjelenik az Új Magyar Márciusi Front felhívása a társadalmi megújulás szellemi megalapozásáról. A tavasszal megalakult ÚMF az 1938-as Márciusi Front baloldali népfrontos törekvéseit vallja magáénak. Az ÚMF elnöke Ujhelyi Szilárd, titkára Vitányi Iván
 1997 – A Hágai Nemzetközi Bíróság a bős–nagymarosi vízlépcső építéséről meghozott ítéletében – a magyar közvélemény megdöbbenésére – Szlovákia mellett Magyarországot is elmarasztalja.
 2003 – Az autópályakartell lelepleződése.
 2017 – Befejezi küldetését a Cassini űrszonda. (Az 1997-ben útnak indított szonda belezuhant a Szaturnusz atmoszférájába.)

Sportesemények 
Formula–1
 1985 –  belga nagydíj, Spa Francorcahmps – Győztes: Ayrton Senna (Lotus Renault Turbo)
 2002 –  olasz nagydíj, Monza - Győztes: Rubens Barrichello (Ferrari)

Születések 
 1505 – Habsburg Mária magyar királyné, Habsburg főhercegnő, Habsburg Ferdinánd húga, II. Lajos magyar király felesége, özvegye († 1558)
 1613 – François de La Rochefoucauld herceg, francia író († 1680)
 1737 – Küzmics Miklós magyarországi szlovén (vend) katolikus biblia-fordító, a Tótság esperese († 1804)
 1789 – James Fenimore Cooper amerikai író, a „Bőrharisnya” és más indián történetek szerzője († 1851)
 1857 – William Howard Taft az Amerikai Egyesült Államok 27. elnöke, hivatalban 1909–1913-ig († 1930)
 1858
 Hubay Jenő magyar hegedűművész, zeneszerző, zenepedagógus († 1937)
 Szent Charles de Foucauld (szent Károly testvér) francia katolikus pap, szerzetes, hittérítő, mártír († 1916)
 1876 – Bruno Walter német karmester († 1962)
 1881 – Ettore Arco Isidoro Bugatti olasz verseny- és luxusautó tervező, építő (Amaz Bugattis) († 1947)
 1882 – Otto Weddigen német tengerész, a hírhedt U-9 tengeralattjárók egyik parancsnoka († 1915)
 1890
 Abonyi Ernő magyar festőművész, iparművész († 1941)
 Agatha Christie angol krimiíró, Max Mallowan régész felesége († 1976)
 1894
Oskar Klein svéd elméleti fizikus, névadója többek között a Kaluza–Klein-elméletnek († 1977)
Jean Renoir filmrendező, a francia realista filmművészet egyik kiemelkedő művésze († 1979)
 1896 – Alekszej Innokentyjevics Antonov szovjet hadseregtábornok († 1962)
 1904 – Szergej Ioszifovics Jutkevics szovjet filmrendező († 1985)
 1909 – Várnay Tibor hegedűművész († 2000)
 1916
 Toni Branca (Antoine Branca) svájci autóversenyző († 1985)
 Margaret Lockwood angol színésznő († 1990)
 1919 – Lévárdi Ferenc bányamérnök, nehézipari miniszter (1963–1971) († 1991)
 1922 – Bogdán István magyar könyvtáros, történész, szakíró († 2001)
 1923 
 Fejes Endre Kossuth- és József Attila-díjas magyar író († 2015)
 Barta Mária magyar színésznő érdemes művész († 2011)
 1924 – Kazán István kétszeres Jászai Mari-díjas magyar rendező, főiskolai tanár († 2005)
 1927 – Baksay Árpád magyar színész, operaénekes, tenorista († 2001)
 1929 – Murray Gell-Mann Nobel-díjas amerikai fizikus († 2019)
 1931 – Borgulya András magyar zeneszerző († 2005)
 1933 – Rafael Frühbeck de Burgos német származású spanyol karmester († 2014)
 1941 – Albert Flórián válogatott labdarúgó, edző ("A Császár"), az egyetlen magyar Aranylabdás († 2011)
 1941 – Bolberitz Pál Széchenyi-díjas római katolikus pap, teológus, egyetemi tanár († 2020)
 1942 – Emmerson Mnangagwa zimbabwei politikus, államfő
 1943
 Erdélyi Éva magyar úszóbajnok († 1978)
 Foltin Jolán Kossuth-díjas magyar táncművész, koreográfus, a nemzet művésze († 2019)
 1945 – Jessye Norman ötszörös Grammy-díjas amerikai opera-énekesnő (szoprán) († 2019)
 1946
 Kásás Zoltán magyar válogatott vízilabdázó
 Oliver Stone amerikai filmrendező
 Tommy Lee Jones amerikai színész
 1950 – Miklósy Judit magyar színésznő
 1952 
 Bencsik Sándor rockzenész, gitáros († 1987)
 Bordán Irén magyar színésznő
 1956 – Maggie Reilly skót énekes
 1957
 Paweł Pawlikowski lengyel filmrendező, forgatókönyvíró
 Tölgyessy Péter magyar politikus, az SZDSZ egykori elnöke
 1965 – Zsila Judit magyar színésznő
 1977 – Tom Hardy brit színész
 1979 – Kindl Gabriella kézilabdázó
 1982 – Kinizsi Ottó magyar színész
 1984 – Henrik (Harry) herceg, III. Károly brit király és Diana hercegné kisebbik fia
 1988 – Artem Gorgyev orosz jégkorongozó
 1988 – Chelsea Staub amerikai színésznő
 1989 – Steliana Nistor román tornász
 1999 – Jaren Jackson Jr. amerikai kosárlabdázó

Halálozások 
 1559 – Jagelló Izabella magyar királyné, Szapolyai János magyar király felesége, özvegye, Erdély korábbi kormányzója (* 1519)
 1700 – André Le Nôtre francia kertépítész, a franciakert kerttípusának megteremtője (* 1613)
 1842 – Pierre Baillot francia hegedűművész, zeneszerző (* 1771)
 1859 – Isambard Kingdom Brunel brit mérnök (* 1806)
 1913 – Vámbéry Ármin, nemzetközi hírű magyar utazó, keletkutató (* 1832)
 1920 – Mosshammer Román, osztrák-magyar hárfaművész és hárfatanár (* 1868)
 1924 – Wilhelm Roux német zoológus (* 1850)
 1945 – Anton Webern osztrák zeneszerző (* 1883)
 1957 – Mosshammer Ottó, osztrák-magyar hárfaművész és hárfatanár (* 1872)
 1961 – Bencs Zoltán magyar minisztériumi tisztviselő, kultúrpolitikai és filmes szakember, országgyűlési képviselő (* 1889)
 1962
 William Coblentz amerikai fizikus, csillagász (* 1873)
 Silpa Bhirasri olasz születésű thaiföldi szobrász (* 1892)
 1971 – Donáth Lili magyar színésznő (* 1906)
 1972 – Fekete Sándor orvos, orvostörténész, az orvostudományok doktora (* 1885)
 1975
 Franco Bordini olasz autóversenyző (* 1913)
 Pavel Oszipovics Szuhoj szovjet mérnök, repülőgép-tervező (* 1895)
 1976 – Stefanik Irén Jászai Mari-díjas magyar színésznő (* 1928)
 1978 – Willy Messerschmitt német mérnök, kiváló repülőgép-konstruktőr és -gyártó (* 1898)
 1983 – Szervátiusz Jenő romániai magyar szobrászművész (* 1903) 
 1995 – Petrik József Jászai Mari-díjas magyar színész, rendező érdemes művész (* 1930)
 1997 – Balogh Edina magyar táncművész, revütáncos, a jazzbalett korai művelője (* 1938)
 2006 – Oriana Fallaci olasz író, publicista, újságíró (* 1929)
 2007 – Colin McRae skót raliversenyző (* 1968)
 2008 – Richard Wright a Pink Floyd billentyűse (* 1943)

Nemzeti ünnepek 
 A demokrácia napja 2008-tól.
 Szlovák Köztársaság: Szűz Mária, Szlovákia patrónájának napja.
 Guatemalai Köztársaság: A Függetlenség kikiáltása (1821 óta)
 Nicaraguai Köztársaság: A Függetlenség évfordulója (1821 óta)
 Costa Rica-i Köztársaság: A Függetlenség napja (1821 óta)
 Salvador: A Függetlenség napja (1821 óta)
 Hondurasi Köztársaság: A Függetlenség napja (1821 óta)
 Európai mozdonyvezetők napja 1995-től

Vallási Ünnepek 
 Fájdalmas Boldogasszony napja

Jegyzetek 

Szeptember napjai